এই নিবন্ধটি আওয়ামী লীগের একজন সাংসদ ও পরিকল্পনা মন্ত্রী সম্পর্কে। একই নামের অন্যান্য নিবন্ধের জন্য আবদুল মান্নান (দ্ব্যর্থতা নিরসন) দেখুন।

**এম. এ. মান্নান** (জন্ম: ১৬ ফেব্রুয়ারি ১৯৪৬) একজন বাংলাদেশী রাজনীতিবিদ এবং সাবেক সচিব। তিনি ২০১৯-২০২৪ মেয়াদে

নে বাংলাদেশের পরিকল্পনা মন্ত্রণালয়ের মন্ত্রী হিসেবে দায়িত্ব পারেন করছেন। ইতিপূর্বে তিনি অর্থ ও পরিকল্পনা মন্ত্রণালয়ের প্রতিমন্ত্রী ছিলেন। তিনি সুনামগঞ্জ-৩ আসনের সংসদ সদস্য।

জন্ম ও প্রাথমিক জীবন
--------------------

এম এ মান্নান ১৬ ফেব্রুয়ারি ১৯৪৬ সালে সুনামগঞ্জের শান্তিগঞ্জের ডুংরিয়া গ্রামে জন্মগ্রহণ করেন। তিনি গ্রামের স্কুলে প্রাথমিক শিক্ষা সমাপ্ত করে সারগোদায় অবস্থিত পাকিস্তান এয়ারফোর্স স্কুল থেকে ১৯৬২ সালে ওলেভেল সমাপ্ত করেন। মুরারিচাঁদ কলেজেও লেখাপড়া করেন তিনি। এর পর ঢাকা বিশ্ববিদ্যালয় থেকে স্নাতক ডিগ্রি অর্জন করেন।

কর্মজীবন
--------

এম এ মান্নান ১৯৭৪ সালে তৎকালীন সিভিল সার্ভিস অব পাকিস্তান (সিএসপি) ক্যাডারে যোগদান করেন পর্যায়ক্রমে কিশোরগঞ্জ, ময়মনসিংহ, চট্টগ্রামের জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করে পদোন্নতি পেয়ে সরকারের বিভিন্ন পদে দায়িত্ব পালন করেন। তিনি স্বরাষ্ট্র মন্ত্রণালয়ের যুগ্মসচিব, প্রধানমন্ত্রীর কার্যালয়ের মহাপরিচালক এবং এনজিও ব্যুারোতে মহাপরিচালক ছিলেন। ২০০৩ সালে সরকারি চাকরি থেকে অবসর নেওয়ার পূর্বে বাংলাদেশ ক্ষুদ্র ও কুটির শিল্প করপোরেশনের চেয়ারম্যানের দায়িত্ব পালন করেছেন। তিনি ইকোনমিক মিনিস্টার হিসেবে জেনেভায় অবস্থিত বাংলাদেশের স্থায়ী মিশনেও দায়িত্ব পালন করেন।

### রাজনৈতিক জীবন

এম. এ. মান্নান ২০০৫ সালে রাজনৈতিক জীবন শুরু করে প্রয়াত পররাষ্ট্রমন্ত্রী আবদুস সামাদ আজাদের মৃত্যুজনিত কারণে ২০০৫ সালের সুনামগঞ্জ-৩ আসনের উপ-নির্বাচনে বাংলাদেশ আওয়ামী লীগের সমর্থন নিয়ে অংশগ্রহণ করে পরাজিত হয়েছিলেন। পরবর্তীতে ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হয়ে সুনামগঞ্জ-৩ আসনে জয়ী হয়ে কয়েকটি সংসদীয় স্থায়ী কমিটির চেয়ারম্যান ও সদস্য হিসেবে দায়িত্ব পালন করেন।

২০১০ এবং ২০১৩ সালে বাংলাদেশ আওয়ামী লীগের কেন্দ্রীয় নির্বাহী সংসদের সদস্যও নির্বাচিত হয়েছেন তিনি।

২০১৪ সালের দশম জাতীয় সংসদ নির্বাচনে ফের আওয়ামী লীগের প্রার্থী হয়ে সুনামগঞ্জ-৩ আসন থেকে বিজয়ী হয়ে অর্থ ও পরিকল্পনা মন্ত্রণালয়ের প্রতিমন্ত্রী হিসেবে নিযুক্ত হন।

২০১৮ সালের একাদশ জাতীয় সংসদ নির্বাচনে ফের আওয়ামী লীগের প্রার্থী হয়ে সুনামগঞ্জ-৩ আসন থেকে বিজয়ী হয়ে পরিকল্পনা মন্ত্রণালয়ের মন্ত্রী হিসেবে নিযুক্ত হন।

ব্যক্তিগত জীবন
--------------

এম এ মান্নান ব্যক্তিগত জীবনে বিবাহিত। তার স্ত্রী জুলেখা মান্নান ঢাকার হলিক্রস কলেজের অধ্যাপক হিসেবে অবসর নিয়েছেন। মান্নান দম্পতির ১ পুত্র সাদাত মান্নান যুক্তরাজ্য প্রবাসী। আর কন্যা সারাহ্ মান্নান হোসাইন যুক্তরাষ্ট্র প্রবাসী।

তথ্যসূত্র
---------

1. ↑  "১০ম জাতীয় সংসদের ২২৬ নং আসনের মাননীয় সংসদ সদস্যের জীবনী"। *www.parliament.gov.bd*। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৮-০১-২৯ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৭।
2. ↑  "মাননীয় অর্থ প্রতিমন্ত্রী"। *www.ird.gov.bd*। আইআরডি, গণপ্রজাতন্ত্রী বাংলাদেশ সরকার। সংগ্রহের তারিখ ১৯ ডিসেম্বর ২০১৭।
3. ↑  "মাননীয় প্রতিমন্ত্রিগণ"। *www.cabinet.gov.bd*। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। সংগ্রহের তারিখ ১৯ ডিসেম্বর ২০১৭।
4. 1 2 3 4 5  "এম. এ. মান্নান, গণপ্রজাতন্ত্রী বাংলাদেশ সরকারের মাননীয় মন্ত্রী"। *বাংলাদেশ জাতীয় তথ্য বাতায়ন*। ১৬ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০২১।
5. ↑  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-১০-১৬।
6. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।
7. ↑  "১১তম সংসদের সদস্যবৃন্দ"। *জাতীয় সংসদ*। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।